Die wêreld in foto’s – 15 Maart 2019Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Red Bull-bestuurder, Max Verstappen, van Nederland tydens die tweede oefensessie van die Australiese Grand Prix in Melbourne, Australië. Die eerste resies vanjaar is Sondag. (Foto: Andy Brownbill, AP) Khalid (middel) tree op by die Uber Eats House tydens die South by Southwest-musiekfees in Austin, Texas. (Foto: Jack Plunkett, AP) Honderde skoolkinders neem deel aan ŉ klimaatoptog in Hongkong. Studente oor meer as 80 lande en gebiede wêreldwyd het saamgespan om Vrydag klas mis te loop om aan die optog deel te kan neem. Die optog is gereël teen regerings se mislukking om stappe teen aardverwarming te doen. Hierdie gekoördineerde “skoolstaking” is deur die 16-jarige aktivis, Greta Thunberg, geïnspireer, wat verlede jaar afsonderlike demonstrasies buite die Sweedse parlement gehou het. (Foto: Kin Cheung, AP) Paris Hilton woon die opening van die MCM Rodeo Drive by in Beverly Hills, Kalifornië. (Foto: Richard Shotwell, AP) ’n Sekuriteitsbeampte kyk na sy horlosie voor die afsluitingsessie van die China’s National People’s Congress (NPC) by die Great Hall of the People in Beijing. (Foto: Mark Schiefelbein, AP)